text: "Българското правителство заявява силната си подкрепа за Инициативата за партньорство между Китай и страните от Централна и Източна Европа. За нас най-значимият резултат от подобно партньорство би било увеличаването на китайските инвестиции в България и на стокообмена ни". Това заяви министърът на икономиката Божидар Лукарски по време на сесията на Петия икономически форум Китай и страните от Централна и Източна Европа в Суджоу, посветена на развитието на индустриалните паркове. Форумът съпътства срещата на правителствените лидери на Инициативата 16+1, в която участва министър-председателят Бойко Борисов.
  Икономическият ръст в България е по-висок от средния за Европейския съюз. Това обяви министър Божидар Лукарски и допълни, че кризата вече отминава.